เราฉีดยาคุมแบบ3เดือนประมาณวันที่20/11/61 แล้ววันนี้เรามีเพศสัมพันธ์ แตกใน(ไม่สวมถุงยาง) สักพักก็มีเลือดไหลออกมา อยากทราบว่าเสี่ยงท้องมั้ยคะ ถ้าฉีดยาคุมป้องกันแล้ว
สวัสดีค่ะ หากได้ฉีดยาคุมกำเนิดชนิดที่ฉีดทุก 3 เดือนไปในวันที่ 20 พ.ย. 61 วันครบกำหนดฉีดเข็มต่อไปคือวันที่ 12 ก.พ. 62 ดังนั้น การมีเพศสัมพันธ์ในช่วงก่อนวันที่ 12 ก.พ. ยาฉีดก็จะช่วยป้องกันการตั้งครรภ์ได้อยู่ โดยสามารถป้องกันการตั้งครรภ์ได้มากกว่า 99%ส่วนการที่มีเลือดออกมา น่าจะเป็นอาการเลือดออกกะปริดกะปรอยที่เป็นผลจากยาฉีดคุมกำเนิดได้ ไม่ใช่อาการของการตั้งครรภ์ค่ะ ดังนั้น หากเลือดที่ออกมีปริมาณไม่มาก ไม่มีปวดท้องน้อยรุนแรง ไม่มีตกขาวที่ผิดปกติ ก็ไม่ได้อันตรายอะไร ให้สังเกตอาการไปก่อนได้ค่ะเมื่อถึงกำหนดนัดฉีดยาแล้ว ก็อย่าลืมไปฉีดยาคุมต่อค่ะ